Sos catolajos

Duos bidellos cun-d-unu postinu,
su segretariu 'e s'aviamentu,
s'impiegadu 'e su collocamentu
fun catolajos1 che-i su bechinu.

E comente-i cussos, ciabbatinu
in Comune unu sìndigu amos tentu.
Ma in sa posta 'e s'avistamentu
su ch'at tocadu s'ultimu gradinu

est su ch'est de vedeta in s'antincendiu
chi a pòmpiu est sempre e a ispia
die e note iscrutende fumu e lughe.

Poi b'est su ch'a Gesù Cristu in rughe
gighet in bratzos in sa cunfraria,
però cussu no leat istipendiu.

Su ses de Abrile 1976

1Catolajos: ciabattini